CELEX: 32016D0775
Language: fi
Date: 2016-05-18 00:00:00
Title: Komission täytäntöönpanopäätös (EU) 2016/775, annettu 18 päivänä toukokuuta 2016, vertailuluvusta kasvihuonekaasujen päästöoikeuksien jakamiseksi maksutta ilma-alusten käyttäjille Euroopan parlamentin ja neuvoston direktiivin 2003/87/EY 3 f artiklan 5 kohdan mukaisesti (ETA:n kannalta merkityksellinen teksti)

19.5.2016   
            
            
               FI
            
            
               Euroopan unionin virallinen lehti
            
            
               L 128/10
            
         KOMISSION TÄYTÄNTÖÖNPANOPÄÄTÖS (EU) 2016/775,
   annettu 18 päivänä toukokuuta 2016,
   vertailuluvusta kasvihuonekaasujen päästöoikeuksien jakamiseksi maksutta ilma-alusten käyttäjille Euroopan parlamentin ja neuvoston direktiivin 2003/87/EY 3 f artiklan 5 kohdan mukaisesti
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan parlamentin ja neuvoston direktiivin 2003/87/EY (1), annettu 13 päivänä lokakuuta 2003, kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta ja erityisesti sen 3 f artiklan 5 kohdan,
   sekä katsoo seuraavaa:
   
               (1)
            
            
               Direktiivin 2003/87/EY 3 f artiklalla perustetaan päästöoikeuksien erityisvaranto tiettyjä ilma-alusten käyttäjiä varten.
            
         
               (2)
            
            
               Komission täytäntöönpanopäätöksen 2014/389/EU (2) 5 artiklalla perustettiin ylimääräinen erityisvaranto, jotta voidaan ottaa huomioon Kroatian liittyminen unioniin.
            
         
               (3)
            
            
               Olisi vahvistettava vertailuluku, jota käytetään jaettaessa maksutta päästöoikeuksia niille ilma-alusten käyttäjille, joiden hakemukset toimitettiin komissiolle direktiivin 2003/87/EY 3 f artiklan 4 kohdan mukaisesti 30 päivään kesäkuuta 2016 mennessä, sekä direktiivin 2003/87/EY 3 f artiklalla perustettua erityisvarantoa että täytäntöönpanopäätöksen 2014/389/EU 5 artiklalla perustettua erityisvarantoa varten.
            
         
               (4)
            
            
               Toimitettuihin hakemuksiin perustuvaa vertailulukua käyttämällä saatiin molemmissa tapauksissa suurempi määrä jaettavia päästöoikeuksia tonnikilometriä kohden vuodessa kuin direktiivin 2003/87/EY 3 e artiklan 4 kohdan mukainen ilma-alusten käyttäjille vuosittain jaettavien päästöoikeuksien määrä. Direktiivin 2003/87/EY 3 e artiklan 3 kohdan e alakohdan mukaista vertailulukua, joka vahvistetaan komission päätöksessä 2011/638/EU (3), sovelletaan myös täytäntöönpanopäätöksen 2014/389/EU 5 artiklassa mainittuun Kroatian unioniin liittymisen huomioon ottamiseksi perustettuun ylimääräiseen erityisvarantoon Kroatian liittymisasiakirjan liitteessä V olevan 10 jakson I luvun 1 kohdan a alakohdan ix alakohdan nojalla.
            
         
               (5)
            
            
               Direktiivin 2003/87/EY 3 f artiklan 6 kohdassa säädetään, että direktiivin 2003/87/EY 3 f artiklan 5 kohdan mukaisesti ilma-alusten käyttäjille maksutta myönnettävien kasvihuonekaasujen päästöoikeuksien vertailuluvun on oltava se luku, jota on käytetty 3 e artiklan 4 kohdan mukaisesti päästöoikeuksien jakamiseen maksutta ja joka on vahvistettu päätöksessä 2011/638/EU,
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Vertailuluku, jota on käytettävä jaettaessa päästöoikeuksia maksutta ilma-alusten käyttäjille direktiivin 2003/87/EY 3 f artiklan mukaisesti, on 1 päivän tammikuuta 2013 ja 31 päivän joulukuuta 2020 välisellä ajanjaksolla 0,000642186914222035 päästöoikeutta tonnikilometriä kohden vuodessa.
   2.   Vertailuluku, jota on käytettävä jaettaessa päästöoikeuksia maksutta ilma-alusten käyttäjille direktiivin 2003/87/EY 3 f artiklan mukaisesti, on täytäntöönpanopäätöksen 2014/389/EU 5 artiklan soveltamiseksi 1 päivän tammikuuta 2014 ja 31 päivän joulukuuta 2020 välisenä ajanjaksona 0,000642186914222035 päästöoikeutta tonnikilometriä kohden vuodessa.
   2 artikla
   Kaikki laskelmat, jotka liittyvät 1 artiklassa vahvistettujen vertailulukujen mukaisesti jaettavien päästöoikeuksien määrään, on pyöristettävä alaspäin lähimpään päästöoikeuteen.
   3 artikla
   Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 18 päivänä toukokuuta 2016
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 275, 25.10.2003, s. 32.
   
      (2)  Komission täytäntöönpanopäätös 2014/389/EU, annettu 23 päivänä kesäkuuta 2014, muun ilmailutoiminnan aiemmista päästöistä ja ilmailun ylimääräisten päästöoikeuksien määrästä Kroatian Euroopan unioniin liittymisen huomioon ottamiseksi (EUVL L 183, 24.6.2014. s. 135).
   
      (3)  Komission päätös 2011/638/EU, annettu 26 päivänä syyskuuta 2011, ilma-alusten käyttäjille Euroopan parlamentin ja neuvoston direktiivin 2003/87/EY 3 e artiklan nojalla maksutta jaettavien kasvihuonekaasujen päästöoikeuksien vertailuluvuista (EUVL L 252, 28.9.2011, s. 20).